text: қақпақ теріскей алатауының солтүстік-шығыс бөлігіндегі асу. қазақстан (алматы облысы райымбек ауданы) және қырғыз республикасының шекарасында орналасқан. абсолюттік биіктігі 3482 м. асуда жыл бойы мұздық пен қар жатады. солтүстік беткейінен үлкен қақпақ, тұйыққақпақ өзендері бастау алады. қақпақ асуынан маусым қыркүйек айларында салт атпен өтуге болады. кең өзен аңғарлары жоғары қарай біртіндеп тар аңғар, құлама беткейлі шатқалдар мен шыңдарға ұласады.